CELEX: 62019CN0342
Language: sk
Date: 2019-04-30 00:00:00
Title: Vec C-342/19 P: Odvolanie podané 30. apríla 2019: Fabio De Masi, Yanis Varoufakis proti rozsudku Všeobecného súdu (druhá komora) z 12. marca 2019 vo veci T-798/17, Fabio De Masi, Yanis Varoufakis/Európska centrálna banka (ECB)

19.8.2019   
            
            
               SK
            
            
               Úradný vestník Európskej únie
            
            
               C 280/20
            
         
      Odvolanie podané 30. apríla 2019: Fabio De Masi, Yanis Varoufakis proti rozsudku Všeobecného súdu (druhá komora) z 12. marca 2019 vo veci T-798/17, Fabio De Masi, Yanis Varoufakis/Európska centrálna banka (ECB)
      (Vec C-342/19 P)
      (2019/C 280/28)
      Jazyk konania: nemčina
      
         Účastníci konania
      
      
         Odvolatelia: Fabio De Masi, Yanis Varoufakis (v zastúpení: Professor Dr. A. Fischer-Lescano, univerzitný profesor)
      
         Odporkyňa v odvolacom konaní: Európska centrálna banka
      
         Návrhy odvolateľov
      
      
                  1.
               
               
                  Zrušiť v celom rozsahu rozsudok Všeobecného súdu vo veci T-798/17 a vyhovieť žalobe na prvom stupni.
               
            
                  2.
               
               
                  Zaviazať odporkyňu na náhradu trov konania v súlade s článkom 184 v spojení s článkom 137 a nasl. Rokovacieho poriadku Súdneho dvora.
               
            
         Odvolacie dôvody a hlavné tvrdenia
      
      V konaní na prvom stupni odvolatelia žiadali v súlade s článkom 263 ods. 4 ZFEÚ o zrušenie rozhodnutia ECB zo 16. októbra 2007, ktorým im bol zamietnutý prístupu k dokumentu z 23. apríla 2015 nazvanému „Odpovede na otázky týkajúce sa výkladu článku 14.4 Protokolu o Štatúte Európskeho systému centrálnych bánk a Európskej centrálnej banky“.
      Na podporu bodu 1 návrhu odvolania odvolatelia uvádzajú štyri odvolacie dôvody:
      
                  1.
               
               
                  Nezohľadnenie zásady transparentnosti v primárnom práve zakotvenej v článku 15 ods. 1 ZFEÚ, v článku 10 ods. 3 ZEÚ a v článku 298 ods. 1 ZFEÚ, ako aj v článku 42 Charty základných práv Európskej únie. Napadnutý rozsudok nezohľadňuje skutočnosť, že kritérium pre transparentnosť nevyplýva iba zo sekundárneho práva, ale že toto sekundárne právo musí byť vykladané vo vzťahu k transparentnosti v súlade s primárny právom. Týmto sa Všeobecný súd protiprávne vzdáva súdnej kontroly vo vzťahu k transparentnosti.
               
            
                  2.
               
               
                  Nezohľadnenie významu povinnosti odôvodnenia a štandardov, ktoré v tejto súvislosti zaviedol Súdny dvor Európskej únie (Súdny dvor). Rozsudok Všeobecného súdu nezohľadňuje fakt, že v napadnutom rozhodnutí ECB úplne chýba vymedzenie konkrétne porušenie zo strany ECB.
               
            
                  3.
               
               
                  Nezohľadnenie vzťahu článku 4 ods. 3 rozhodnutia ECB 2004/258/ES (1) (výnimka z transparentnosti: stanoviská k internému použitiu) k článku 4 ods. 2 tohto rozhodnutia (výnimka z transparentnosti: právna komunikácia). Všeobecný súd nezohľadnil povahu lex-specialis článku 4 ods. 2 vyššie uvedeného rozhodnutia s ohľadom na právne stanoviská a skutočnosť, že článok 4 ods. 3 tohto rozhodnutia sa neuplatňuje na abstraktné právne posudky.
               
            
                  4.
               
               
                  Napadnutý rozsudok celkovo nesprávne odmieta prevažne verejný záujem na zverejnení dokumentu v zmysle článku 4 ods. 3 uvedeného rozhodnutia.
                  Nárok na náhradu trov konania sa uplatňuje podľa článku 184 v spojení s článkom 137 a nasl. Rokovacieho poriadku Súdneho dvora.
               
            
         (1)  Rozhodnutie ECB zo 4. marca 2004 o prístupe verejnosti k dokumentom Európskej centrálnej banky (ECB/2004/3) (Ú. v. EÚ L 80, 2004, s. 42).